FI Euroopan unionin virallinen lehti C 291/10

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

(2006/C 291/05)

Tämä julkaiseminen antaa oikeuden vastustaa muutoshakemusta asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava Euroopan komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

Asetuksen 5 artiklassa ja 17 artiklan 2 kohdassa tarkoitettu rekisteröintihakemus

”RISO DI BARAGGIA BIELLESE E VERCELLESE”

EY nro: IT/PDO/005/0337/26.2.2004

SAN ( X ) SMM ( )

Tämä yhteenveto on laadittu ainoastaan tiedotustarkoituksiin. Yksityiskohtaisten tietojen saamiseksi asianomaisia kehotetaan tutustumaan eritelmän täydelliseen toisintoon, joka on saatavissa jäsenvaltion toimivaltaisilta viranomaisilta (ks. 1 kohta) ja Euroopan komissiosta (1).

1. Jäsenvaltion toimivaltainen viranomainen:

Nimi: Ministero delle Politiche Agricole e Forestali Osoite: Via XX Settembre n. 20 — I-00187 Roma Puhelin: (39-06) 481 99 68 Faksi: (39-06) 42 01 31 26 S-posti: qtc3@politicheagricole.it

2. Hakijaryhmittymä:

Nimi: Associazione Riso di Baraggia Biellese e Vercellese Osoite: Via F.lli Bandiera, 16 — c/o Consorzio di Bonifica della Baraggia Biellese e Vercellese — I-13100 Vercelli Puhelin: (39-0161) 28 38 11 Faksi: (39-0161) 25 74 25 S-posti: — Kokoonpano: Tuottaja/jalostaja ( X ) muu ( )

3. Tuotelaji:

Luokka 1.6 — Liitteessä II luetellut tuoreet ja jalostetut hedelmät, vihannekset ja viljat — Riisi

4. Eritelmä (yhteenveto 4 artiklan 2 kohdan edellytyksistä)

4.1 Nimi: ”Riso di Baraggia Biellese e Vercellese”

4.2 Kuvaus: Suojattu maantieteellinen merkintä ”Riso di Baraggia Biellese e Vercellese” on tarkoitettu kuvaamaan yksinomaan riisituotteita, jotka on saatu jalostamalla raaka- tai paddyriisi kuorimattomaksi, valkoiseksi tai parboiled-riisiksi.

Viljeltävät riisilajikkeet ja niiden ominaisuudet on esitetty seuraavassa taulukossa:

Lajikkeiden biometriset ominaisuudet ja fysikaalis-kemialliset erityispiirteet on esitetty seuraavassa taulukossa:

4.3 Maantieteellinen alue: Suojatun alkuperänimityksen ”Riso di Baraggia Biellese e Vercellese” tuotantoalue sijaitsee Koillis-Piemontessa Biellan ja Vercellin maakunnissa ja käsittää seuraavien kuntien alueen taajamineen: Albano Vercellese, Arborio, Balocco, Brusnengo, Buronzo, Carisio, Casanova Elvo, Castelletto Cervo, Cavaglià, Collobiano, Dorzano, Formigliana, Gattinara, Ghislarengo, Gifflenga, Greggio, Lenta, Massazza, Masserano, Mottalciata, Oldenico, Rovasenda, Roasio, Salussola, San Giacomo Vercellese, Santhià, Villanova Biellese ja Villarboit.

4.4 Alkuperätodisteet: Jäljempänä 4.7 kohdassa tarkoitetun valvontaelimen on valvottava kaikkia tuotantovaiheita valvontasuunnitelman määräysten mukaisesti ja rekisteröitävä tuotteittain kaikki saapuvat ja lähtevät määrät. Tällä tavoin sekä merkitsemällä valvontaelimen ylläpitämiin asianmukaisiin rekistereihin lohkot, joilla tuotetta viljellään, tuotteiden käsittelijät/jalostajat ja pakkaajat ja ilmoittamalla asianmukaisena ajankohtana valvontaelimelle tuotannon sekä pakattujen ja merkittyjen tuotteiden määrät voidaan varmistaa tuotteen jäljitettävyys. Valvontaelin valvoo tuotantoeritelmän ja siihen liittyvän valvontasuunnitelman määräysten mukaisesti kaikkien rekistereihin merkittyjen fyysisten henkilöiden ja oikeushenkilöiden toimintaa.

4.5 Tuotantomenetelmä: Tuotantoeritelmässä määrätään muun muassa lannoituksesta, jolla on pyrittävä varmistamaan tuotteen terveys ja täydellinen kypsyysaste. Typpilannoitteiden sekä raskasmetalleja sisältävien valmisteiden ja yhdistelmälannoitteiden käyttö on kielletty. Voimassa olevan kasvinsuojelulainsäädännön mukaisesti viljelmien käsittelyn sieniä ja tuholaisia vastaan on tapahduttava vähintään 40 päivää ennen sadonkorjuuta. Lajikepuhtauden, loisten esiintymismahdollisuuden poissulkemisen ja itävyyden varmistamiseksi viljelmillä käytettävien siementen on oltava E.N.S.E.:n varmentamia.

Paddyriisin kuivaamisen on tapahduttava siten, että voidaan välttää mahdollisimman pitkälle polttoainejäämien ja vieraiden hajujen esiintyminen riisinjyvien ulkokuoressa. Mieluiten on käytettävä epäsuoralla lämmöllä toimivia kuivaamoja, joissa on mahdollista käyttää metaania, nestekaasua tai jotain muuta vastaavaa polttoainetta.

Varastoidun tai jalostettavaksi myytävän paddyriisin kosteuspitoisuus saa olla enintään 14 %.

Paddyriisiä varastoidessaan viljelijöiden on kaikin mahdollisin tavoin varmistettava, ettei riisissä esiinny tuholaisia, sieniä tai epänormaalia käymistä. Kesän lopussa ja joka tapauksessa ennen paddyriisin korjaamista ja sen jälkeen tapahtuvaa varastointia varastoissa, siiloissa ja niihin liittyvissä tiloissa on toteutettava seuraavat toimenpiteet:

Paddyriisille sallitaan seuraavat jalostustoimenpiteet:

Kuorimattoman riisin valmistelua tai tuotteen myöhempää valkaisua varten

Jyvän kuoriminen: toimenpiteellä poistetaan akanat, minkä jälkeen riisi lajitellaan koon mukaan.

Valkaistun riisin valmistelua varten

Valkaisu/kiillottaminen: toimenpiteen tarkoituksena on poistaa hiomalla riisinjyvän pinnassa olevat perikarpin osat. Toimenpide on suoritettava niin, että saavutetaan valkaisuaste II.

Käytettävien menetelmien on oltava sellaisia, että niiden avulla voidaan estää riisinjyvien rikkoutuminen ja halkeileminen.

4.6 Yhteys maantieteelliseen alkuperään: Edellä 4.3 kohdassa määritellyn tuotantoalueen voidaan katsoa olevan yhtenäinen alue, jonka maaperäolosuhteet ovat vaikeat maan savi-ja rautapitoisen rakenteen ja siitä johtuvan tulva-alttiuden vuoksi. Toinen tekijä on ilmasto, jolle ovat ominaisia kohtuullisen viileät kesäkuukaudet ja vuorilta tulevien tuulten aiheuttamat runsaat lämpötilanvaihtelut. Lisäksi Alppien juurella sijaitseva alue hyötyy ensimmäisenä vuoristopurojen kylmästä vedestä.

Näiden tuotantoalueen erityispiirteiden ansiosta ”Riso di Baraggia Biellese e Vercellese” -riisille on ominaista koossapysyvyys keitettäessä, hyvä koostumus ja vähäinen tahmeus. Kuluttajat arvostavat kiistämättä näitä ominaisuuksia, jotka johtuvat muun muassa muihin tuotantoalueisiin verrattuna alhaisemmasta tuotoksesta ja hitaammasta kasvuvauhdista.

Viime vuosisadan alusta lähtien riisiä — Baraggian perinteistä viljelykasvia — käytettiin tunnuksena myös erilaisten yleisö- ja urheilutapahtumien ja erityisesti polkupyöräajojen yhteydessä, joihin osallistui Coppin, Bartalin ja Magnin kaltaisia kuuluisuuksia.

Baraggian ja siellä viljellyn riisin erityisluonnetta kuvailtiin noin viiden vuosikymmenen ajan Vercellin riisinviljelyn kokeilutoimintaa harjoittaneen laitoksen kuukausittain vuodesta 1912 vuoteen 1952 toimittamassa ”Giornale di Risicoltura” -lehdessä. Siinä julkaistiin säännöllisesti teknillis-tieteellisiä artikkeleita, joissa korostettiin Baraggian alueen ja siellä tuotetun riisin erityisominaisuuksia. Kyseinen laitos hankki vuonna 1931 omistukseensa Villarboitin kunnasta (Baraggian riisinviljelyalueen keskus) riisinviljelytilan, jota se käytti tukimuskeskuksena alueen erityistuotannon parantamiseksi. Vuonna 1952 edellä mainitun kuukausijulkaisun tilalle tuli kansallisen riisintuotantoyhdistyksen (E.N.R) toimittama ”Il Riso” -lehti, jossa ilmestyi monia Baraggian alueella tuotetun riisin erityisiä laatuominaisuuksia käsitteleviä artikkeleita.

Riisinviljelyä on harjoitettu Baraggian alueella jo 1600-luvun alussa, ja se mainitaan myös kyseisellä alueella sijaitsevan Salussolan kunnan notaarin vahvistamissa asiakirjoissa vuodelta 1606.

4.7 Valvontaelin:

Nimi: Ente Nazionale Risi Osoite: Piazza Pio XI — I-20123 Milano Puhelin: (39-02) 885 51 11 Faksi: — S-posti: —

4.8 Merkintä: SAN-tuote ”Riso di Baraggia Biellese e Vercellese” voidaan saattaa kulutukseen ainoastaan sillä edellytyksellä, että pakkauksessa on täsmällisesti mainittu maantieteellisellä alueella viljelty lajike (eikä mitään muuta vastaavankaltaista lajiketta, vaikka se olisikin hyväksytty voimassa olevassa lainsäädännössä). Lopullisten markkinoiden mukaan on olemassa useampia tarjontamuotoja ja pakkaustapoja. Kulutukseen tarkoitetun SAN-tuotteen ”Riso di Baraggia Biellese e Vercellese” pakkauskoot kilogrammoina ilmaistuina ovat 0,250, 0,500, 1,0, 2,0, 5,0, 10,0 ja 25,0 kilogrammaa. Tuote on pakattava säkkeihin, hygieenisesti asianmukaisiin ja elintarvikekäyttöön soveltuviin muovi- tai kangaspusseihin tai eri materiaaleista valmistettuihin laatikoihin edellyttäen, että materiaalit täyttävät lainsäädännön elintarvikkeita koskevat hygienia- ja terveysvaatimukset.

Pakkauksiin on merkittävä painokirjaimin seuraavat tiedot:

Euroopan yhteisön SAN-merkintä;

SAN-tunnus ”Riso di Baraggia Biellese e Vercellese” kooltaan ja väriltään selkeästi erottuvin kirjaimin yhdessä edellä mainitun SAN-merkinnän kanssa;

riisimyllyjen ja valkaisulaitosten tunnukset ja toiminimet sekä maininta lajikkeesta.

Mainostavien tai harhaanjohtavien mainintojen käyttö on kielletty.

Tuotteet, joiden valmistuksessa on käytetty suojatulla alkuperänimityksellä ”Riso di Baraggia Biellese e Vercellese” varustettua tuotetta (myös jalostettuna tai muuten käsiteltynä), voidaan saattaa kulutukseen pakkauksissa, joissa viitataan kyseiseen nimitykseen ilman yhteisön tunnusta seuraavin edellytyksin:

varmennettu SAN-tuote on tuotteen ainoa kyseiseen tavaraluokkaan kuuluva ainesosa;

kyseisen suojatun alkuperänimityksen käyttäjillä on kyseisen nimityksen rekisteröinnin myötä vahvistetttujen teollis- ja tekijänoikeuksien haltijoiden hyväksyntä. Viimeksi mainitut ovat muodostaneet maa- ja metsätalousministeriön tunnustaman ryhmittymän, joka myös huolehtii käyttäjien merkitsemisestä erityisiin rekistereihin ja valvoo suojatun alkuperänimityksen asianmukaista käyttöä. Mikäli tällaista valvovaa ryhmittymää ei ole nimetty, näistä toimista vastaa maa- ja metsätalousministeriö asetuksen (EY) N:o 2081/92 täytäntöönpanosta vastaavana kansallisena viranomaisena.

Suojatun alkuperänimityksen ”RISO DI BARAGGIA Biellese e Vercellese” tunnuksen värit on tarkasti määritelty tuotantoeritelmässä, ja tunnus muodostuu ympyrästä, jonka alaosassa on etualalla vierekkäin kolme pystyasennossa olevaa hiottua riisinjyvää, sellaisina kuin tuote yleensä tarjotaan kuluttajille. Riisinjyvien yläpäässä on pieni lovi kohdassa, jossa ennen jalostamista oli riisinjyvän alkio.

Tunnuksen valkoisessa sisäosassa on tyylitellen kuvattuna Monte Rosan vuori. Sen jäätiköiltä valuvat vedet kastelevat Baraggian riisiviljelmät, joilla tuotetaan suojatulla alkuperänimityksellä ”RISO DI BARAGGIA Biellese e Vercellese” varustettu riisi.

Tunnuksen yläosaa reunustaa nimi ”RISO DI BARAGGIA” ja alaosaa sitä vastaava hallinnollinen alue ”Biellese e Vercellese”.

4.9 Kansalliset vaatimukset: —

(1) Euroopan komissio, maatalouden ja maaseudun kehittämisen pääosasto, maataloustuotteiden laatupolitiikka, B-1049 Bryssel.